钦定古今图书集成/明伦汇编/氏族典/第107卷 > 裴坚
## 钦定古今图书集成/明伦汇编/氏族典/第107卷 > 裴坚

按《十国春秋》：吴越裴坚，字廷实，湖州人。父光庭，累官
至中书令。有术士张景岁能言休咎，辄以纸大书“怠”
字贻光庭，不旬日，果贬台州刺史，大有政声。坚幼而
明敏，善属文，及长，有知人之鉴。事文穆、忠逊、忠懿，诸
王多善政，条教有方。累官礼部尚书、中书令，拜吴越
国丞相。广顺二年九月甲寅卒，年五十六，谥曰文宪。